ΓΡΑΠΤΗ ΕΡΩΤΗΣΗ P-2251/01

υποβολή: Bartho Pronk (PPE-DE) προς την Επιτροπή

(19 Ιουλίου 2001)

Θέμα: Συμπληρωματικές ερωτήσεις όσον αφορά τον νόμο περί αποζημιώσεων

Στις 21 Μαΐουπέβαλα, από κοινού με τη συνάδελφο κ. Ria Oomen-Ruijten, ερωτήσεις σχετικά με την πρόθεση της Ολλανδικής Κυβέρνησης να μην καταβάλλει πλέον παροχές στο πλαίσιο του νόμου περί αποζημιώσεων (γραπτή ερώτηση E-1525/01(1)). Η Επίτροπος κ. Διαμαντοπούλου απήντησε εν τω μεταξύ στις ερωτήσεις αυτές· δυστυχώς, όμως, η Επίτροπος έδωσε μια πολύ γενική απάντηση και δενπεισήλθε σε ορισμένα συγκεκριμένα θέματα που εθίγοντο στις ερωτήσεις.

Για το λόγο αυτό θέτουμε τις ακόλουθες δύο συμπληρωματικές ερωτήσεις:

- Μπορεί η Επιτροπή να απαντήσει χωριστά σε κάθε μία από τις τρεις πρώτες ερωτήσεις πουπεβλήθησαν στις 21 Μαΐου 2001·

- Μπορεί η Επιτροπή να αναφέρει πότεπολογίζει να λάβει απόφαση σχετικά με την πρόταση της Ολλανδικής Κυβέρνησης·

(1) ΕΕ C 350 E της 11.12.2001.

Απάντηση της κ. Διαμαντοπούλου εξ ονόματος της Επιτροπής

(5 Σεπτεμβρίου 2001)

Κατόπιν αιτήματος του αξιότιμου βουλευτή, η Επιτροπή διευκρινίζει την απάντηση που έδωσε στη γραπτή ερώτησή του E-1525/01.

Όσον αφορά την πρώτη ερώτηση, η Επιτροπή επιβεβαιώνει ότι πράγματι, στο πλαίσιο της ελεύθερης κυκλοφορίας των προσώπων εντός της Ένωσης, τα κράτη μέληποχρεούνται κατ' αρχήν να χορηγούν τις παροχές κοινωνικής ασφάλισης που αποκτήθηκαν σύμφωνα με τις νομοθεσίες των εν λόγω κρατών στους δικαιούχους οι οποίοι κατοικούν στην επικράτεια άλλου κράτους μέλους. Ωστόσο, όπως εξηγήθηκε στην προηγούμενη απάντηση της Επιτροπής, οι κοινοτικές διατάξεις περί συντονισμού των εθνικών συστημάτων κοινωνικής ασφάλισης, και ειδικότερα ο κανονισμός (ΕΟΚ) 1408/71(1), προβλέπουν ορισμένες εξαιρέσεις στην εν λόγω αρχή της εξαγωγής, ιδίως για ειδικές παροχές χωρίς συνεισφορά. Έτσι, το σύστημα που έθεσε σε εφαρμογή ο κανονισμός (ΕΟΚ) 1408/71 (ιδίως το άρθρο 10α του κανονισμού αυτού) προβλέπειπέρ των ασφαλισμένων, που κατοικούν σε κράτος μέλος, εγγυήσεις όσον αφορά τη χορήγηση των ειδικών παροχών χωρίς συνεισφορά οι οποίες προβλέπονται από τη νομοθεσία του κράτους μέλους στην επικράτεια του οποίου κατοικούν.

Απαντώντας στη δεύτερη ερώτηση, η Επιτροπή επιθυμεί να τονίσει ότι είναι πολύ ευαίσθητη στις συνέπειες για τους ενδιαφερομένους από ενδεχόμενη απώλεια εισοδημάτων τα οποία είναι κατώτερα από το ελάχιστο. Ωστόσο, ελλείψει εναρμόνισης σε κοινοτικό επίπεδο, εναπόκειται σε κάθε κράτος μέλος να καθορίζει τις προϋποθέσεις γέννησης δικαιώματος σε παροχές,πό τον όρο ότι τα κράτη μέλη τηρούν το κοινοτικό δίκαιο και ιδίως την αρχή της ελεύθερης κυκλοφορίας των πολιτών. Σε αυτό το πλαίσιο πρέπει να εξετασθεί εάν η μη εξαγωγή της εν λόγω ολλανδικής παροχής δικαιολογείται βάσει των κριτηρίων που ανέπτυξε το Δικαστήριο, ιδίως με τη νομολογία στην οποίαν παραπέμπει η προηγούμενη απάντηση της Επιτροπής.

Όσον αφορά την τρίτη ερώτηση, η Επιτροπή συμμερίζεται, όπως ανέφερε στην νέα Ατζέντα της για την κοινωνική πολιτική(2), το στόχο της σύγχρονης κοινωνικής προστασίας για όλους τους Ευρωπαίους. Η Επιτροπή θα συνεκτιμήσει αυτόν το στόχο όταν θα κρίνει σκόπιμο να προτείνει τη συμπερίληψη της εν λόγω παροχής στον κατάλογο των μη εξαγώγιμων παροχών.

Η Επιτροπή σχεδιάζει ναποβάλει στον κοινοτικό νομοθέτη, πριν από το τέλος του έτους, δέσμη με διάφορες τροποποιήσεις στον κανονισμό (ΕΟΚ) 1408/71. Με τις τροποποιήσεις αυτές αναμένεται να επιδιωχθεί ιδίως η ενσωμάτωση στον εν λόγω κανονισμό των εξελίξεων της νομολογίας του Δικαστηρίου. Ειδικότερα με την πρόταση αυτή αναμένεται ότι θα δοθεί συνέχεια στις αποφάσεις του Δικαστηρίου επί τωνποθέσεων Jauch(3) και Leclere(4) σχετικά με την αυστριακή και λουξεμβουργιανή παροχή οι οποίες, όπως κρίθηκε από το Δικαστήριο, πρέπει να μπορούν να εξάγονται, αλλά περιλαμβάνονται ακόμη σήμερα στον κατάλογο των μη εξαγώγιμων παροχών (Παράρτημα IIα). Όσον αφορά την παροχή που προβλέπεται στο νόμο περί προσαυξήσεων (Loi sur les supplments - Toeslagenwet), η Επιτροπή θα εξετάσει, βάσει των κριτηρίων που αναφέρονται στην παρούσα απάντηση καθώς και στην απάντηση της γραπτής ερώτησης E-1525/01, τη σκοπιμότητα να περιληφθεί η εν λόγω παροχή σε αυτόν τον κατάλογο και αναμένεται να το προτείνει, ενδεχομένως, στην ίδια δέσμη διάφορων τροποποιήσεων.

Η Επιτροπήπενθυμίζει εξ άλλου ότι, εκτός από το Συμβούλιο, εναπόκειται επίσης στο Κοινοβούλιο, στο πλαίσιο της διαδικασίας της συναπόφασης που ακολουθείται για κάθε τροποποίηση στον κανονισμό (ΕΟΚ) 1408/71, να αποφασίσει επί ενδεχόμενης πρότασης με τέτοιο περιεχόμενο.

(1) Κανονισμός (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας, ΕΕ L 149 της 5.7.1971. Ο κανονισμός αυτός ενημερώθηκε με τον κανονισμό (ΕΚ) αριθ. 118/97 του Συμβουλίου της 2ας Δεκεμβρίου 1996, (ΕΕ L 28 της 30.1.1997).

(2) COM(2000)379 τελικό.

(3) Απόφαση της 8ης Μαρτίου 2001, Jauch, C-215/99, η οποία δεν δημοσιεύθηκε ακόμη.

(4) Απόφαση της 31ης Μαΐου 2001, Leclere, C-43/99, η οποία δεν δημοσιεύθηκε ακόμη.